Det var en drengedrøm, der gik i opfyldelse, da Michael Jakobsen scorede til 1-1 på Old Trafford i onsdags. Hans indsats for AaB i Champions League kan have banet vejen for en anden drøm. Flere engelske klubber har nemlig fået øjnene op for den danske midterforsvarer. Bolton, Everton og Newcastle overvejer ifølge SkySports alle at byde på danskeren. Men det kan vise sig, de er blevet taget på sengen. Werder Bremen skulle allerede have haft kontakt med AaB, mens andre Bundesliga-klubber som Borussia Mönchengladbach, Schalke og Hamburger SV også følger Jakobsen. Jakobsens kontrakt med AaB udløber om et år.

Opsummering:
AaB's forsvarsspiller Michael Jakobsen kan sammen med AaB's gode resultater i have spillet sig til en kontrakt i udlandet. Flere klubber i udlandet ser danskeren an.